כתב אישום אמור להיות מוגש מחר נגד תושב טירה, כבן 41, החשוד שפרץ לתשעה בתי עסק בכפר סבא וברעננה. לפי החשד, הוא פרץ לחנויות במרכז מסחרי בכפר סבא הירוקה, לחנויות במרכז שרונה, לסניף רשת מרכולים בכפר סבא הירוקה וכן לחנות תכשיטים ברחוב אחוזה ברעננה. כמו כן, הוא חשוד שגנב טלפון סלולרי למטופלת בעת שהיה מאושפז בבית חולים. את החשוד תפסו חוקרי משרד מודיעין בילוש בתחנת משטרת כפר סבא.
"אין תחכום, במעשים שלו", אומר דובר מחוז שרון במשטרה זיוון פריידין, "שיטת העבודה היתה כזו שהחשוד היה בא, שובר, לוקח. כלומר, ההתנהלות שלו היתה רגילה, אבל כשהיה רואה משהו שאפשר לקחת הוא היה עושה את זה. למשל, נכנס למשרד, לוקח את הטלויזיה ופשוט יוצא איתה החוצה. הוא פרץ בשיטה הזאת לחנויות שונות, בעיקר של מחשבים, חלקי מחשב, טלויזיות וכדומה. במקרה שרואים בסרטון, הוא פרץ לחנות תכשיטים ברחוב אחוזה. גם כשהיה מאושפז בבית חולים, הוא גנב לפי החשד טלפון סלולרי מחולה והסליק את התקרה האקוסטית שגנב. מהמרכול בכפר סבא הירוקה הוא לקח טלויזיה ובקבוקי וויסקי ופשוט יצא איתם מדלת צדדית".